# Sopwith Camel

El Sopwith Camel va ser un caça biplà britànic de la Primera Guerra Mundial dissenyat i construït per la Sopwith Aviation Company.

## Història

El Camel va ser dissenyat per Herbert Smith com a successor del Sopwith Pup i el Sopwith Triplane. Era molt maniobrable tot i que difícil de pilotar, el que va provocar la mort de molts pilots en pràctiques però tot i això va destacar com un dels millors caces del moment, amb 1.294 baixes enemigues confirmades (més que cap altra disseny de caça aliat).
El prototip de Camel va aparèixer el desembre de 1916 i fou introduït al front occidental l'any 1917. La primera unitat en rebre els Camel F1 va ser l'esquadró número 4 de la RNAS (Royal Naval Air Service) al que va seguir l'esquadró número 70 del RFC i a finals d'any ja se n'havien entregat 1325 unitats.
El març de 1917 es van fer unes proves amb una versió per vaixell dissenyat per operar des de portaavions o vaixells de guerra, el 2F.1 Aquest model tenia una envergadura lleugerament menor que el F.1 i la seva missió principal era la interceptació de dirigibles. Se'n van fabricar unes 340 unitats però les primeres unitats no van estar disponibles fins a la primavera de 1918.
L'11 d'agost de 1918 un Camel 2F.1 pilotat pel tinent Stuart Culley va destruir el dirigible L.53 sobre el golf de Helgoland. A finals d'octubre de 1918 la Royal Air Force comptava amb 2548 Camel F.1 i 129 2F.1 que ja s'estaven substituint pel Sopwith Snipe. L'últim esquadró de la RAF en utilitzar el Camel en combat va ser el 47 que es va desplegar a Rússia el març de 1919.

## Disseny

Es caracteritzava per un fuselatge curt i un motor rotatori potent i pesant, així com 2 metralladores sincronitzades Vickers. Els primers models tenien un motor Clerget 9B de 97 kW o el Bentley BR1 de 112 kW sent substituït posteriorment pel Clerget o Le Rhone 9J de 82 kW.

## Cultura popular

En els simuladors de vol existeixen una o més variants del Sopwith Camel, com el simulador de vol de codi obert FlightGear, així com en el sector comercial.

## Especificacions (F.1 Camel)

Dades de Quest for Performance
Característiques generals
* Tripulació: 1
* Longitud: 5,71 m
* Envergadura: 8,53 m
* Alçada: 2,59 m
* Superfície de l'ala 21,46 m²
* Pes buit: 420 kg
* Pes carregat: 660 kg
* Motors: 1× motor rotatiu de 9 cilindres Clerget 9B, 130 hp
Rendiment
* Velocitat màxima: 185 km/h
* Velocitat d'entrada en pèrdua: 77 km/h
* Abast: 485 km(màxim)
* Sostre de servei: 6.400 m
* Ràtio d'ascens: 5,5 m/s
* Càrrega alar: 30,8 kg/m²
* Potència/pes: 150 W/kg
Armament
* Metralladores: 2× metralladora Vickers de calibre 7,7 mm

## Referències

* 1 2 3 4 5 Jackson, Robert. La enciclopedia de la aviación (en castellà). Edimat Libros, S.A., 2014, p. 466-467. ISBN 9788497941983.
* ↑ «Sopwith Camel al wiki de FlightGear» (en anglès). Comunitat de FlightGear. [Consulta: 16 juny 2017].
* ↑ Loftin, LK, Jr. "Quest for Performance: The Evolution of Modern Aircraft. NASA SP-468". NASA. Retrieved: 22 d'abril de 2006.

## Bibliografia

* Bruce, J.M. "Sopwith Camel: Historic Military Aircraft No 10: Part I." Flight, 22 abril 1955, pp. 527–532.
* Bruce, J.M. "Sopwith Camel: Historic Military Aircraft No 10: Part II." Flight, 29 abril 1955. pp. 560–563.
* Clark, Alan. Aces High: The War In The Air Over The Western Front 1914 - 1918. New York: G. P. Putnam's Sons, 1973. ISBN 0-29799-464-6.
* Ellis, Ken. Wrecks & Relics, 21st edition. Manchester, UK: Crecy Publishing, 2008. ISBN 9-780859-791342.
* Jackson, A.J. British Civil Aircraft 1919-1972: Volume III. London: Putnam, 1988. ISBN 0-85177-818-6.
* Ralph, Wayne. Barker VC: The Classic Story of a Legendary First World War Hero. London: Grub Street, 1999. ISBN 1-902304-31-4.
* Robertson, Bruce. Sopwith: The Man and His Aircraft. London: Harleyford, 1970. ISBN 0-90043-515-1.
* Sturtivant, Ray and Gordon Page. The Camel File. Tunbridge Wells, Kent, UK: Air-Britain (Historians) Ltd., 1993. ISBN 0-85130-212-2.
* United States Air Force Museum Guidebook. Wright-Patterson AFB, Ohio: Air Force Museum Foundation,, 1975.
* Winchester, Jim, ed. "Sopwith Camel." Biplanes, Triplanes and Seaplanes (Aviation Factfile). London: Grange Books plc, 2004. ISBN 1-84013-641-3.

## Enllaços externs

* Sopwith Camel Arxivat 2008-10-12 a Wayback Machine.
* Imatges del Sopwith Camel a Airliners.net
* Rus Sopwith